Ross begynte i 1975 filmingen til en ny film, , som var en ren Motown-produksjon. Berry Gordy sparket filmens opprinnelige regissør Tony Richardson, og tok plassen selv. Gordy og Ross skal også ha vært uenige under filmingen, noe som fikk Ross til å forlate settet før innspillingen var ferdig. Filmen hadde premiere 8. oktober 1975. Den fikk dårlig kritikk, og det kom anklager om at Gordy «misbrukte et av Amerikas største talenter: Diana Ross». Filmen fikk likevel et stort publikum, og åpningssangen «Do You Know Where You're Going To» gikk til topps på salgslista. I 1976 gikk Ross' første disco-singel, «Love Hangover» til topps. LP-en kom inn på Topp 10. I begynnelsen av 1977 holdt hun et «one-woman» show på Broadway, og dette ga henne en æres-Tony. Showet ble filmet og senere sendt på TV med tittelen .